
	15. riadne zasadnutie
	
	Bod programu MZ č. : 1 

	MZ mesta Trnava                                                                                              
	
	Materiál č.:                2

	dňa   MACROBUTTON [Dátum] 

 MACROBUTTON "[dátum]" 15.4.2025
	
	


Návrh Všeobecne záväzného nariadenia, ktorým sa mení a dopĺňa VZN         č. 634 o sociálnych službách, výške, spôsobe určenia a platenia úhrady za sociálne služby poskytované mestom Trnava
	Návrh predkladá:
	                                             
	Návrh spracoval:

	Ing. Katarína Koncošová, PhD. 
	
	Mgr. Miroslav Lackovič

	prednostka
	
	Odbor sociálnych vecí
Mgr. Anna Menkynová, MBA – riaditeľka ZpS

JUDr. Vlastimil Očenáš – riaditeľ SSS


Spracované dňa 21. marec 2025
Zodpovedá: Mgr. Miroslav Lackovič, poverený vedením odboru sociálnych vecí
Číslo spisu: 42242/2025
Návrh uznesenia

Mestské zastupiteľstvo mesta Trnava po prerokovaní:

1. Schvaľuje

VZN č.    , ktorým sa mení a dopĺňa VZN č. 634 o sociálnych službách, výške, spôsobe určenia a platenia úhrady za sociálne služby poskytované mestom Trnava
2. Ukladá

Mestskému úradu v Trnave

zverejniť VZN vyvesením na úradnej tabuli mesta Trnava a na webovom sídle mesta Trnava

Termín: do 3 dní po rokovaní mestského zastupiteľstva
Dôvodová správa

Návrh Všeobecne záväzného nariadenia, ktorým sa mení a dopĺňa VZN        č. 634 o sociálnych službách, výške, spôsobe určenia a platenia úhrady za sociálne služby poskytované mestom Trnava predkladáme z dôvodu potreby úpravy textácie VZN č. 634 na základe aplikačnej praxe a požiadavky prevádzkovateľov sociálnych služieb, ktorými sú Zariadenie pre seniorov v Trnave a Stredisko sociálnej starostlivosti v Trnave. 

Návrh všeobecne záväzného nariadenia bol vyvesený na úradnej tabuli mesta a na webovom sídle mesta dňa 24. marca 2025. 
Návrh VZN bol predložený na rokovanie Komisie sociálnych vecí a zdravia formou per-rollam v dňoch 24.3.2025 – 30.03.2025, ktorá odporučila/neodporučila materiál na prerokovanie do mestského zastupiteľstva.

Právne stanovisko odboru právneho bolo do VZN zapracované dňa 21.03.2025.

Lehota na pripomienkovanie tohto návrhu je do: 02.04.2025 

NÁVRH

VŠEOBECNE ZÁVÄZNÉHO NARIADENIA

ktorým sa mení a dopĺňa VZN č. 634 o sociálnych službách, výške, spôsobe určenia a platenia úhrady za sociálne služby poskytované mestom Trnava
Dátum vyvesenia návrhu VZN: 


     24. 03. 2025

Dátum ukončenia lehoty na pripomienkovanie:       02. 04. 2025
Dňom vyvesenia návrhu nariadenia začína plynúť desaťdňová lehota, počas ktorej môžu fyzické osoby a právnické osoby uplatniť pripomienku k návrhu nariadenia v písomnej forme alebo elektronicky na adresu infoservis@trnava.sk, alebo ústne do zápisnice na MsÚ. 

Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí spracovateľ nariadenia prihliadať, a to najmä vtedy, ak nie sú zdôvodnené. Na pripomienky uplatnené po desaťdňovej lehote sa nemusí prihliadať.

Mestské zastupiteľstvo mesta Trnava na základe samostatnej pôsobnosti podľa čl.  67 a čl. 68 Ústavy Slovenskej republiky, podľa § 6 ods. 1 zákona 369/1990 Zb. o obecnom zriadení v znení neskorších predpisov a podľa zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách), vydáva Všeobecne záväzné nariadenie, ktorým sa mení VZN č. 634 o sociálnych službách, výške, spôsobe určenia a platenia úhrady za sociálne služby poskytované mestom Trnava.

Článok 1
Pozmeňujúce a doplňujúce ustanovenia

a) v článku 11  odsek 1) písmeno a)  sa slovo „príslušnosť“ nahrádza slovom „príslušenstvo“

b) v článku 12 odsek 7)  sa vypúšťa

c) v článku 14 odsek 3) písmeno a) sa vypúšťa číslovka 30 vrátane pomlčky

d) v článku 17 odsek 1 sa  text ,,čl. 3“ nahrádza textom ,,čl. 11“
e) v článku 17 odsek 2 sa text ,,čl. 2“  nahrádza textom ,, čl. 10 ods.2“
f) v článku 20 odsek 1) sa vkladá za slovo terénnou slovo „ambulantnou“
g) v článku 26 odsek 4) sa text ,,k 1.1.“ nahrádza textom ,,k 1. dňu“
h) Článok 27 sa mení nasledovne:

„Benefit mesta Trnava pre občanov v seniorskom veku s trvalým pobytom v meste a pre jednorodičovské domácnosti  s trvalým pobytom v meste

(1) Senior vo veku nad 62 rokov s trvalým pobytom v meste a jednorodič s trvalým pobytom v meste si môže uplatniť požiadavku na poskytnutie zľavy na návštevu kín na území mesta v zriaďovateľskej pôsobnosti mesta Trnava formou vstupenky, ktorá sa vydáva na Mestskom úrade v Trnave, na odbore sociálnych vecí v počte 5 ks na dospelú osobu a 5 ks na každé nezaopatrené dieťa jednorodiča na kalendárny rok na základe predloženia občianskeho preukazu. Prevzatie lístkov potvrdzuje svojím podpisom.

(2) Jednorodičom je dospelá osoba, ktorá sama v jednorodičovskej domácnosti zabezpečuje starostlivosť a výchovu nezaopatreného dieťaťa do 18. roku veku alebo nezaopatrených detí do 18. roku veku; a to aj vtedy, ak v tejto domácnosti žije aj iná dospelá osoba a nejde o osobu manžela, manželky, druha alebo družku, ktorá by spoločne vychovávala nezaopatrené dieťa alebo nezaopatrené deti. 

(3) Výška zľavy na návštevu kín podľa ods. 1 tohto článku VZN je stanovená na 1,70 eura na 1 lístok do 31.12.2025, od 01.01.2026 sa výška zľavy stanovuje na 2 eurá na 1 lístok.
(4) Dokladom preukazujúcim, že ide o jednorodiča je čestné vyhlásenie.   
Článok 2

Toto všeobecne záväzné nariadenie Mesta Trnava nadobúda účinnosť 15. dňom od vyvesenia na úradnej tabuli mesta Trnava.

V Trnave dňa ................2025








JUDr. Peter Bročka, LL.M., v. r.








   primátor mesta Trnava

Schválené Mestským zastupiteľstvom mesta Trnava dňa: 

Vyvesené dňa:

Zvesené dňa:
